Phe, filz de roy de France, duc de Bourgogne, conte de Flandres, d’Artois et de Bourgogne palatin, sire de Salins, conte de
Rethel et seigneur de maline, a noz amez et feaulx les gens de noz comptes a Dijon, salut et dilecton. Oÿe humble supplicacon
de nre amé Jehan de Trave, gffier de nre parlemt de Dole, conten que vous lui avez fait comandemt et enjoint de par
nous, sur pene de cinq cens frans d’or a appliquer a nous, que dedens ces pasques il alast tenir sa residence cotinuelle
audit lieu de Dole, laquelle chose, pour la mutacon de son mesnage qu’il tient a Salins et ou il a les garnisons pour
la despense de son hostel, il ne pourroit faire si brief sans son grant domage, si come il dit requerant nre provision
nous audit Jehan de Trave avons prorogué et prorogons de grace espal ledit tme p vous a lui prefix d’aller
demourer audit lieu de Dole jusques a la feste de saint Jehan Baptiste prochain venant, sans ce que pour ce il encoure
en ladte pene ne autre envers nous. Si vous mandons que vous le faites joïr et user de nre pnte grace et octroy
sans lui donner aucun empeschement au contraire. Donné a Paris, le Ve jour d’avril l’an de grace mil CCC quat vins
et dix neuf
Par mons le duc
A vre relacon
